Det ble avholdt styremøter nr 2-11 i Momarken-selskapene 24-02-11. Samtlige styremedlemmer deltok med unntak av Jørn Stamm og Even Elvenes som begge hadde meldt forfall. Varamedlem var innkalt, men kunne ikke møte. Fra administrasjonen deltok daglig leder Knut Ekhaugen.

Referatet fra forrige møte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling.
* Det ble referert fra møte i HH 04-02 i regi NR med styreledere og daglige ledere DS og forbundsledere hvor Fellesregistrering MVA var hovedtema.

DS Momarken deltar i søknaden om Fellesregistrering.

* Momarken har sendt søknad/meldt interesse til DNT for Ponnitravstall.
* Ny styreleder NR , Rolf Sæther, vil besøke samtlige baner i nærmeste framtid.

Orienteringen ble tatt til etterretning.

Regnskapsrapport pr januar.

Regnskapsrapport pr januar ble gjennomgått og kommentert.

Rapporten med kommentarer ble tatt til etterretning.

Godkjenning av Årsregnskap 2010.

Pga en feilføring av utbytte fra Gjensidige, ble årsregnskapet som ble godkjent på forrige styremøte korrigert med et mindre beløp som medførte et litt bedre resultat. Korrigert årsregnskap med noter og beretning var forhåndsutsendt. Resultatet for 2010 er et overskudd på kr 18.909.- Daglig leder henviste til fullstendighetserklæring han hadde skrevet til revisor.

Følgende enstemmige vedtak ble fattet:

Styret godkjenner foreliggende årsregnskap for 2010.

Budsjett.

Budsjettet var til førstegangsbehandling på styremøte nr 9-10 og deretter på styremøte nr 1-11. Pga noen uavklarte poster, kunne ikke endelig budsjett vedtaes. Nå har vi fått lovnad fra NR om bidrag til avskr/finans storskjerm. Selv om Ponnitravskole og engasjement av deltids medarbeider på sosiale medier/tips ennå ikke er avklart, ble lagt fram forslag til endelig budsjett. Følgende endringer er gjort: andre driftsinntekter 450’, tilsvarende økning i premiene ut over premiematrise, markedsføring er økt med 100’ og det er tatt høyde for deltids medarbeider tilsvarende en dag pr uke.

Følgende enstemmige vedtak ble fattet:

Endelig budsjettforslag ble enstemmig godkjent.

Unionskampen.

Referat fra siste planleggingsmøte var forhåndsutsendt. Svært hyggelig for Momarken med så rosende omtale fra ATG om tidligere og planleggingen av forestående arrangement. Daglig leder orienterte om en del andre aktiviteter ifm Unionskampen, herunder opplegg med busser fra de 4 ytre Østfold-byene.

Forberedelse GF.

Opplegg og gjennomføring, som følger tidligere års praksis, ble drøftet for årets GF som finner sted 31. mars.

Andre referatsaker.

Det ble referert fra møte i HH 05-02 og fra GF ØT 17-02. Videre refererte styreleder fra besøk i Stockholm sammen med lokalpolitikere. Nestleder refererte fra styrearbeid DNT.

Eventuelt.

Ingen saker ble tatt opp.